Արտակ Խաչատրյան (ֆուտբոլիստ)

Արտակ Վարդանի Խաչատրյան (8 դեկտեմբերի, 1990, Երևան, Հայկական ԽՍՀ, ԽՍՀՄ), հայ ֆուտբոլիստ, Դիլիջանի «Իմպուլս» ֆուտբոլային ակումբի պաշտպան, Հայաստանի պատանեկան հավաքականի նախկին խաղացող։

Ակումբային կարիերա 
Արտակ Խաչատրյանը, ինչպես և իր ավագ եղբայր Կարենը, «Փյունիկի» ֆուտբոլային դպրոցի սան է։ 17 տարեկան հասակում Արտակ Խաչատրյանը թիմի հիմնական կազմում մասնակցել է Պրեմիեր լիգային։ Երկու տարի անընդմեջ նա «Փյունիկի» կազմում դարձել է Հայաստանի չեմպիոն։ Հետագայում 2 տարի ծառայել է բանակում։

2011 թվականի Հայաստանի առաջնության 9-րդ փուլից առաջ Արտակ Խաչատրյանը զորացրվել է բանակից և ընդգրկվել Դիլիջանի «Իմպուլս» ակումբում, որի կազմում մասնակցել է երկրի առաջնությանը։ Մայիսի 15-ին նա մասնակցել է «Շիրակի» դեմ խաղին՝ հանդիպման 75-րդ րոպեին փոխարինելով Արթուր Պետրոսյանին։

Ելույթների վիճակագրություն 
2011 թվականի նոյեմբերի 23-ի տվյալներով

Ձեռքբերումներ 
  «Փյունիկ»
 Հայաստանի չեմպիոն - 2007, 2008
 Հայաստանի Սուպերգավաթի առաջնության եզրափակչի մասնակից - 2007, 2008
  «Իմպուլս»
 Հայաստանի Գավաթի առաջնության եզրափակչի մասնակից - 2011/12

Անձնական կյանք 
Արտակ Խաչատրյանի հայրը՝ Վարդան Խաչատրյանը, Երևանի «Արարատ» ակումբի և Հայաստանի հավաքականի նախկին խաղացող է։ Ավագ եղբայրը՝ Կարենը, նախկինում խաղացել է «Փյունիկում», հանդես է եկել կիսապաշտպանի դիրքում։

Ծանոթագրություններ

Արտաքին հղումներ 
 Ֆուտբոլիստի էջը Հայաստանի ֆուտբոլի ֆեդերացիայի պաշտոնական կայքում 
 Ֆուտբոլիստի էջը footballdatabase.eu կայքում 
 Ֆուտբոլիստի էջը soccerway.com կայքում 

Հայ ֆուտբոլիստներ
Ֆուտբոլի պաշտպաններ